open-index/open-wikipedia-markdown huggingface dataset:
הנדסת מכונות

[שמאל|ממוזער|250px|בתמונה מוצגת דוגמה לאנליזת חוזק של צנרת לחץ חמה. האנליזה נעשית באמצעות תכנה המחשבת בשיטת [אלמנטים סופיים|האלמנטים הסופיים תוך שימוש באלמנט קוי.]]
שמאל|ממוזער|250px|טורבינות רוח בארצות הברית
[ממוזער|250px|[דחפור די-9 בשירות צה"ל|דחפור משוריין D9 של צה"ל, דוגמה לתוצאה של הנדסת מכונות והנדסה צבאית.]]
**הנדסת מכונות** או **הנדסה מכנית** היא ענף בהנדסה העוסק בתהליכי מחקר, תכנון, פיתוח, ייצור ותחזוקה של מערכות מכניות ומערכות אנרגיה, ובהן מנועים, כלי רכב, מכונות, מערכות להפקת אנרגיה ולניצולה, מערכות מיזוג אוויר, מערכות בקרה ואוטומציה, רובוטים ומערכות אלקטרו-מכניות. באופן מסורתי כלולים בהנדסת מכונות גם מכלים (Vessels) וגם צנרת כוח (Power Piping).

## מקצועות נוספים
מקצועות הנדסה נוספים נחשבים כנגזרות של הנדסת מכונות אף על פי שחלקם נלמדים בפקולטות הנדסיות עצמאיות: הנדסת חומרים, הנדסת קירור ומיזוג אוויר, הנדסת אוניות, תחומים מסוימים בהנדסה חקלאית, תת-התחום של ביומכניקה בהנדסה רפואית, מכטרוניקה, הנדסת אווירונאוטיקה ועוד.

עם התפתחות המדע, הנדסת המכונות חודרת גם לתחומים נוספים כמו מכניקה של מיקרו מערכות ותהליכי ייצור מתקדמים של רכיבים אלקטרוניים.

## תחומים
הנדסת המכונות היא מקצוע רחב אשר כולל בתוכו מגוון תחומים. בין השאר:
*מכניקת המוצקים
*מכניקת הזורמים
*תרמודינמיקה
*תורת האלסטיות ופלסטיות
*פנאומטיקה
*אווירודינמיקה
*תורת המבנים
*סטטיקה
*דינמיקה
*בקרה
*רובוטיקה
*תכן מכונות
*תורת התנודות

## שימוש במחשב
בהנדסת המכונות של שנות האלפיים התיכּוּן והאנליזות נעזרים בכלים ממוחשבים כמו אנליזות באלמנטים סופיים (FEA), חישובי זרימה ושרטוט ממוחשבים כחלק מהתכנון בעזרת מחשב (CAD), בניית מודלים גאומטריים וויזואליים בעזרת מחשב בצד מודלים ממוחשבים לסימולציה של פעולות ותנועות. לדוגמה - סימולציה ממוחשבת של התנגשות שני כלי רכב. נעשה שימוש ביצור בעזרת המחשב (CAM) ושימוש במחשב לקבלת הנחיות יצור של חלקים שנעשו עבורם מודלים גאומטריים ממוחשבים. היצור נעשה על ידי שימוש במכונות עם בקרת מחשב (CNC) ולפעמים ישירות מן המודל ללא מעבר ביניים של שרטוטים.

## ראו גם
*מהנדס מכונות

## לקריאה נוספת
*הערך **הנדסת מכונות**, Mechanical Engineering, באנציקלופדיה להנדסה של מק-גרו היל, באנגלית
McGraw-Hill Encyclopedia of Engineering, Sybil P. Parker Editor in Chief. McGraw-Hill Book Company 1983, 
* עקרונות **הנדסת מכונות**, Mechanical Engineering Principles by John Bird, Ross Carl T. F
Publisher: Butterworth-Heinemann, 

## קישורים חיצוניים

* אגודת מהנדסי המכונות בישראל
* אתר המאפשר להוריד מודלים תלת-ממדיים של חלקים שונים
* 
* 

*
מכונות
קטגוריה:מקצועות הבנייה
Tech Model Railroad Club

**Tech Model Railroad Club** (בראשי תיבות: **TMRC**; בתרגום חופשי: מועדון חובבי דגמי רכבות) הוא ארגון סטודנטים במכון הטכנולוגי של מסצ'וסטס ואחד מן המפורסמים שבמועדוני דגמי הרכבות בעולם. מועדון זה היווה גם את ראשיתה של קהילת ההאקרים.

המועדון הוקם בשנת 1946. הנורות, החוטים, המתגים, מעגלים חשמליים, לוחות הבקרה וארונות התקשורת היוו גן עדן לחובבי הנדסת החשמל. המשחק, הפירוק וההרכבה הובילו רבים מהם לתחום חדש, תכנות מחשבים. מושג ההאקר (מילולית: חוטב עצים) בהקשר המחשבים נולד שם.

חבר המועדון, פיטר סמסון, כתב את המילון הראשון שהיווה בסיס לז'רגון של ההאקרים.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:תחביבים
קטגוריה:ארגוני סטודנטים בארצות הברית
טרצה

שמאל|ממוזער
**טרצה** (מאיטלקית, **terza** - שלישית) היא המרווח המוזיקלי השלישי בתאוריית המוזיקה, והיא מציינת טווח של שלושה תווים על סולם דיאטוני. מאחר שסולם דיאטוני איננו קבוע, כלומר המרווח בין דרגות סמוכות בסולם עשוי להיות טון או רק חצי-טון, מתקבלים שני סוגים של טרצות:

* **טרצה גדולה** - מרווחה הוא של שני טונים מלאים, כמו בין דו למי. טרצה גדולה טהורה נשמעת בין שני צלילים שיחס התדירויות ביניהם הוא בקירוב 4:5, כלומר כדי לקבל טרצה נקייה נוהגים להנמיך במעט את הצליל העליון.

* **טרצה קטנה** - מרווחה הוא של טון וחצי, כמו בין רה לפה, או בין דו למי-במול. טרצה קטנה טהורה נשמעת בין שני צלילים שיחס התדירויות ביניהם הוא 5:6 בקירוב, כלומר כדי לקבל טרצה נקייה נוהגים להגביה במעט את הצליל העליון. הסולם המינורי מקבל את שמו מנוכחות מרווח של טרצה קטנה בין התו הראשון (הטוניקה) לתו השלישי.

את כיוון הטרצות ניתן לעשות בכלי קשת ובכלי נשיפה, אך לא בפסנתר ובכלי המקלדת האחרים, משום שכיוון כלי המקלדת הוא משווה: בין כל תו יש חצי טון בדיוק. 

רוב האקורדים מבוססים על מרווחים של טרצה:
* רצף של טרצה **גדולה**, ולאחר מכן טרצה **קטנה**, יוצר אקורד מז'ורי.
* רצף של טרצה **קטנה**, ולאחר מכן טרצה **גדולה** יוצר אקורד מינורי.
* רצף של שתי טרצות **גדולות** רצופות יוצר אקורד מוגדל. 
* רצף של שתי טרצות **קטנות** רצופות יוצר אקורד מוקטן. 

כמו כן אקורדים מרובעים מסוג שבע (ספטאקורדים) מורכבים משלוש טרצות רצופות.

מלבד שני סוגי הטרצה המקובלים, קיימים עוד שני סוגים של טרצה:

* טרצה **מוקטנת** שמרווחה הוא של טון אחד, כמו בין סי לרה במול.
* טרצה **מוגדלת** שמרווחה הוא של שני טונים וחצי, כמו בין דו למי-דיאז (פה).

המרווח המשלים (או ה"הופכי") של הטרצה הוא הסקסטה, וגם הוא מרווח קונסוננטי.

## קישורים חיצוניים

קטגוריה:מרווחים
מונטי הול

**מונטי הול** (הלפרין) (באנגלית: **Monte "Monty Hall" Halperin**; 25 באוגוסט 1921 – 30 בספטמבר 2017) היה מנחה טלוויזיה ורדיו יהודי-קנדי, שהתגורר בארצות הברית החל מ-1955. התפרסם בעיקר כשהנחה את שעשועון טלוויזיה בשם "Let's Make a Deal" (בגרסה הישראלית נקרא "עשינו עסק"), שבו היה על המתחרים לבחור בווילון אחד מתוך שלושה, שמאחוריו הסתתר פרס.

## קורות חיים
הול נולד בשם **מונטֶה הלפרין** בוויניפג שבפרובינציית מניטובה שבקנדה להורים יהודיים: מוריס הלפרין ורוז לבית רוּזן. הוא בוגר תואר ראשון בכימיה וזואולוגיה מאוניברסיטת מניטובה. בזמן הלימודים הוא החל להשתתף במחזות זמר ולאחר סיום לימודיו עבר לטורונטו שם עבד כזמר ושחקן. 

בשנת 1955 הוא עבר לניו יורק והחל להופיע בתוכנית רדיו של רשת NBC. 

בשנת 1960 עבר להוליווד והחל להופיע בשעשועונים של CBS. בין השנים 1963 ל־1976 הנחה את התוכנית Let's Make a" Deal".

בשנת 1973 זכה לכוכב בשדרת הכוכבים בהוליווד. בשנת 2013 הוענק לו פרס אמי על מפעל חיים.

נישא ב-28 בספטמבר 1947 למפיקה מרילין פלוטל הול . לזוג נולדו שלושה ילדים: השחקנית/זמרת ג'ואנה גליסון , הבמאי/תסריטאי ריצ'רד הול והבמאית/תסריטאית שרון הול קסלר.

על שמו קרויה **[[בעיית מונטי הול]]**, בעיה מתמטית שנדמית פשוטה אך הפילה בפח גם מתמטיקאים מנוסים.

## קישורים חיצוניים

* 
* 

* Dennis Hevesi, Monty Hall, Co-Creator and Host of ‘Let’s Make a Deal,’ Dies at 96, *[[הניו יורק טיימס]]*, September 30, 2017 (נקרולוג)


קטגוריה:מנחי טלוויזיה קנדים
קטגוריה:מנחי טלוויזיה יהודים
קטגוריה:שדרני רדיו וטלוויזיה יהודים אמריקאים
קטגוריה:בוגרי אוניברסיטת מניטובה
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים הקבורים בבית הקברות הילסייד ממוריאל פארק
קטגוריה:קנדים ממוצא רוסי
קטגוריה:קנדים שנולדו ב-1921
קטגוריה:קנדים שנפטרו ב-2017
Network News Transfer Protocol

**NNTP** (ראשי תיבות של: **Network News Transfer Protocol**) הוא פרוטוקול תקשורת המשמש בעיקר להבאה ופרסום הודעות קבוצות דיון (Usenet) בעת התקשורת עם שרת המספק את השירות. הפרוטוקול משמש גם לסנכרון ההודעות בין השרתים השונים המציעים שירות זה. את , תקן הפרוטוקול, השלימו בריאן קנטור מאוניברסיטת קליפורניה בסן דייגו ופיל לפסליי מאוניברסיטת קליפורניה בברקלי במרץ 1986.

לרוב, פורט ה-TCP מס' 119 שמור בעבור שירות ה-NNTP. בעת ההתחברות מאובטחת בעזרת SSL, משתמשים בפורט TCP מס' 563. צורת התחברות זו לעיתים נושאת את השם **NNTPS**.

## היסטוריה
במקור, קבוצות הדיון פותחו מסביב לפרוטוקול ה-UUCP, כשרוב העברות המאמרים נעשו בתקשורת טלפונית ישירה לשרת. הקוראים והכותבים היו מתחברים למחשב אשר אירח את קבוצת הדיון, כשהם קוראים וכותבים ישירות לכונן הקשיח של השרת.

בהמשך, כאשר השימוש ברשתות המקומיות ובאינטרנט נעשה שכיח יותר, עלה רצון לאפשר לתוכנות הקוראות בקבוצות הדיון לרוץ על מחשבים אישיים, כמו גם רצון להשתמש באינטרנט כדי לטפל בהעברות המאמרים. היות שלרוב מערכות קבצים רשתיות התואמות לאינטרנט לא היו זמינות, הוחלט לפתח פרוטוקול חדש אשר ידמה לפרוטוקול ה-SMTP אך יהיה מותאם לטיפול בקבוצות הדיון – זהו פרוטוקול ה-NNTP.

## ראו גם
* מונחים ברשת מחשבים

## קישורים חיצוניים
* RFC 977 – הגדרת הפרוטוקול
* RFC 1036 – הגדרת מבנה ההודעה

קטגוריה:תקנים בתקשורת מחשבים
דגל איי שלמה

**דגל איי שלמה** (באנגלית: **Flag of the Solomon Islands**) הוא דגלה הלאומי של איי שלמה. הוא אומץ רשמית ב-8 בנובמבר 1977. הדגל, בדומה לדגלי מדינות איים אחרות באזור מרכז האוקיינוס השקט, מסמל את צורת המדינה ואת מיקומה. הדגל מחולק באלכסון על ידי פס צהוב דק שמתחיל בחלק התחתון השמאלי של צד התורן. המשולש העליון (צד התורן) הוא בצבע כחול ובו חמישה כוכבים מחומשים בצבע לבן המאורגנים בתבנית של X, והמשולש התחתון הוא בצבע ירוק.
הרקע הכחול מסמל את האוקיינוס השקט, המשולש הירוק מסמל את האיים. הפס הצהוב מסמל את השמש הזורחת. חמשת הכוכבים מסמלים את מספר קבוצות האיים.

הנס האזרחי משמש כדגל אוניות הסוחר של האי, והוא נס אדום שבקנטון (הרביע העליון הקרוב לניצב הדגל) נמצא דגל איי שלמה.

נס הצי מונף על ספינות משטרה ומבוסס על נס לבן בריטי, שבקנטון הדגל נמצא דגל איי שלמה.

## ראו גם

## קישורים חיצוניים

* 
* 

קטגוריה:איי שלמה: סמלים לאומיים
איי שלמה
שלמה
עם אחד

**עם אחד** הייתה מפלגת שמאל חברתית סוציאל-דמוקרטית ציונית ישראלית שהוקמה בשנת 1999 על ידי עמיר פרץ, אדיסו מאסלה ורפיק חאג'-יחיא, שלושה חברי כנסת שפרשו ממפלגת העבודה.

בראש המפלגה עמד בכל תקופת קיומה, עד להתמזגותה במפלגת העבודה בינואר 2005, עמיר פרץ. המפלגה הייתה מזוהה עם ההסתדרות הכללית, שבראשה עמד פרץ בשנים 1995–2005, עד למינויו ליו"ר מפלגת העבודה ולמועמד מטעמה לראשות הממשלה, לקראת הבחירות ב-2006. בבחירות לרשויות המקומיות בשנת 2003 המפלגה התמודדה ב-4 ערים במשותף עם מפלגת העבודה, ובעוד כ-23 ערים בנפרד, וזכתה בסך הכל ב-24 מנדטים. המפלגה הובילה קו סוציאליסטי, ופעלה בכנסת במטרה להגן על זכויות העובדים. לאורך כל ימיה, הייתה המפלגה באופוזיציה, מלבד 11 החודשים בהם כיהן שמואל אביטל כשר בלי תיק (בענייני תיאום חברתי) (ממרץ 2001 ועד פברואר 2002).

## חברי כנסת

## פירוק
בשנת 2005 נבחר יו"ר המפלגה, עמיר פרץ, ליו"ר מפלגת העבודה. עקב כך לא התמודדה המפלגה לכנסת ה-17. המפלגה עדיין רשומה ברשם המפלגות בצורה טכנית אך היא לא פעילה.

## קישורים חיצוניים
* 
* 

קטגוריה:ישראל: מפלגות היסטוריות
קטגוריה:ישראל: מפלגות שמאל
קטגוריה:ישראל: מפלגות סוציאל-דמוקרטיות
קטגוריה:סיעות החברות בממשלת ישראל ה-29
קטגוריה:מפלגות שהוקמו ב-1999
דגל בוסניה והרצגובינה

**[[דגל]] [[בוסניה והרצגובינה]]** הנוכחי אומץ ב-4 בפברואר 1998. הדגל החליף דגל קודם ששימש מאז שקיבלה המדינה עצמאות.

הדגל מורכב מפס אנכי רחב בצבע כחול בצד המתנפנף כאשר משולש שווה-שוקיים בצבע צהוב תוחם את הפס החל מראש הדגל. שאר הדגל הוא באותו גוון כחול מלבד שבעה כוכבים בני חמישה קודקודים בצבע לבן ועוד שני חצאי כוכבים למעלה ולמטה, כל זאת לאורך בסיס המשולש.

במקור היה הצבע הכחול בגוון כחול או"ם אך הוא הוחלף בצבע כחול עמוק יותר בדומה לדגל האיחוד האירופי.

שלושת הקודקודים של המשולש מסמלים את תאוריית שלוש האומות של בוסניה והרצגובינה (קרואטים, בוסניאקים וסרבים). המשולש עצמו מזכיר בצורתו את צורתה של בוסניה-הרצגובינה. הכוכבים, המסמלים את אירופה, אמורים להראות כאילו יש אינסוף מהם ולכן הם נמצאים ברצף מלמעלה למטה.

## דגלים קודמים
דגל העצמאות היה פלר דה ליס - סמל שנחשב לספציפי מדי לבוסנים, ולכן הוחלף.

## ראו גם

## קישורים חיצוניים

* 
* 

קטגוריה:בוסניה והרצגובינה: סמלים לאומיים
בוסניה והרצגובינה
בוסניה והרצגובינה
לוח זמנים של ההיסטוריה של סין

זהו לוח זמנים של ההיסטוריה של סין. למידע מפורט בדבר השושלות השולטות ותקופות שלטונן ראו היסטוריה של סין.
## סיכום והשוואה להיסטורית המערב

היסטורית סין:

ImageSize = width:800 height:60
PlotArea = width:710 height:30 left:20 bottom:20
TimeAxis = orientation:horizontal
DateFormat = yyyy
Period = from:-4000 till:2010
AlignBars = early
ScaleMajor = unit:year increment:500 start:-3500
ScaleMinor = unit:year increment:100 start:-3500

Colors =
 id:treaty value:rgb(0.6,0.8,0.6)
 id:TeaGreen value:rgb(0.81,0.94,0.75)
 id:turkiz value:rgb(0,0.76,0.76)

PlotData =
 width:20 color:TeaGreen
 bar:test from:-4000 till:-3500 color:TeaGreen shift:(-30) text: הירוטסיהרפ
 bar:test from:-3500 till:-2500 color:treaty shift:(-20) text:היגולותימ
 bar:test from:-2500 till:-256 color:TeaGreen shift:(-20) text:הקיתעה ןיס
 bar:test from:-256 till:1911 color:treaty shift:(-20) text:תירסיקה ןיס
 bar:test from:1911 till:2010 color:TeaGreen shift:(-10) text:תינרדומה ןיס


היסטורית המערב:
..........

ImageSize = width:800 height:60
PlotArea = width:710 height:30 left:20 bottom:20
TimeAxis = orientation:horizontal
DateFormat = yyyy
Period = from:-4000 till:2010
AlignBars = early
ScaleMajor = unit:year increment:500 start:-3500
ScaleMinor = unit:year increment:100 start:-3500

Colors =
 id:treaty value:rgb(0.6,0.8,0.6)
 id:TeaGreen value:rgb(0.81,0.94,0.75)
 id:turkiz value:rgb(0,0.76,0.76)

PlotData =
 width:20 color:turkiz
 bar:test from:-4000 till:-3500 color:TeaGreen shift:(-30) text: הירוטסיהרפ
 bar:test from:-3500 till:425 color:treaty shift:(-20) text:הקיתעה תעה
 bar:test from:425 till:1450 color:TeaGreen shift:(-20) text:םייניבה ימי
 bar:test from:1450 till:1750 color:treaty shift:(-20) text:סנאסנרה
 bar:test from:1750 till:2010 color:TeaGreen shift:(-10) text:השדחה תעה


## סין העתיקה

## סין הקיסרית

## סין המודרנית
הטבלה הראשונה מתייחסת לרפובליקה הסינית (טאיוואן). הטבלה שאחריה מתייחסת לרפובליקה העממית של סין (סין של ימינו) מאז נסיגת הקוומינגטאנג לטאיוואן ב-1949.

## קישורים חיצוניים

קטגוריה:סין: היסטוריה
סין
קטגוריה:הרפובליקה העממית של סין: היסטוריה
דבורה

קטגוריה:שמות פרטיים עבריים לנשים
קטגוריה:שמות פרטיים שמקורם בבעלי חיים
ג'ואי

**ג'ואי** (באנגלית: **Joey**) היא קומדיית מצבים אמריקאית, וספין אוף של הסדרה "חברים", בכיכובו של מאט לה-בלאנק שמגלם את דמותו של ג'ואי טריביאני. הסדרה עלתה לשידור ב-9 בספטמבר 2004 ברשת NBC.

במאי 2006, ביטלה רשת NBC את הסדרה לאחר שתי עונות בשל רייטינג נמוך ולא שידרה את שמונת הפרקים הנותרים. בישראל, הסדרה שודרה ב-HOT.

על השתתפותו בסדרה, מאט לה-בלאנק קיבל מועמדות לפרס גלובוס הזהב לשחקן הטוב ביותר בסדרת קומדיה או סדרה מוזיקלית.

## תקציר העלילה
הסדרה מתמקדת בג'ואי טריביאני שעובר מניו יורק להוליווד במטרה להגשים את חלומו ולהפוך לשחקן מן המניין. לאחר שהתאחד עם אחותו ג'ינה, ספרית חזקה, גבוהה ומושכת, ג'ואי עובר לגור עם מייקל, אחיינו הגאון בן ה-20 (בנה של ג'ינה), סטודנט לתואר שני להנדסת אווירונאוטיקה. מה שחסר לג'ואי הוא ידע, אך על זאת הוא מפצה עם כישוריו וקסמו האישי, מה שהופך אותו לחבר הטוב ביותר שאחיינו יכול היה לבקש.

## דמויות
* **ג'ואי טריביאני** (מאט לה-בלנק): דמות שהחלה בסדרה "חברים", הוא שחקן שעובר להוליווד כדי להתקדם בחייו. שאפתן מאוד ואיננו מתייאש בחיפושיו אחר עבודה. "גורו" בכל הקשור לנשים, אך לא משקיע בהן הרבה.
* **ג'ינה טריביאני** (דראה דה-מתאו): אחותו של ג'ואי, ספרית מושכת בת 36 בעלת ביטחון עצמי אשר מגדלת את בנה מייקל ונאלצת להתרגל לזה שבנה עובר לגור אצל ג'ואי. בדומה לג'ואי, גם ג'ינה אימצה גישה קבועה להתחיל עם גברים.
* **מייקל טריביאני** (פאולו קוסטנזו): בן 20, בנה של ג'ינה, אחיינו של ג'ואי. חמוד אך ביישן. מייקל הוא מדען נבון ביותר ותולעת ספרים הלומד באוניברסיטה לתואר שני ומעריץ את ג'ואי.
* **אלכסיס "אלכס" גארט** (אנדראה אנדרס): שכנתו וידידתו הטובה של ג'ואי, אישה חכמה ומושכת בשנות ה-20 המאוחרות שלה. אלכס מנסה להתמודד עם בעיות בנישואין ובהמשך נפרדת מבעלה.
* **רוברטה "בובי" מורגנשטרן** (ג'ניפר קולידג'): הסוכנת של ג'ואי. טיפוס עצבני והיפראקטיבי הנמשכת למייקל.
* **זאק מילר** (מיגל א. נונז ג'וניור) - אחד החברים הטובים של ג'ואי. עובד כניצב בסדרות טלוויזיה. (עונה 2)
* **הווארד** (בן פלקון) - שכנו של ג'ואי וחברו הטוב.

## סקירת הסדרה

## קישורים חיצוניים
* 

קטגוריה:NBC: סדרות טלוויזיה
קטגוריה:חברים
קטגוריה:סדרות ספין-אוף אמריקאיות
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנת 2004
ארגמן (מושב)

**אַרְגָּמָן** הוא התנחלות ומושב עובדים בבקעת הירדן לצד כביש 90, כ-4.5 ק"מ מצפון לגשר אדם.

## הקמת היישוב
בשנת 1968 עלה כח חלוץ למקום להקים היאחזות נח"ל מטעם תנועת המושבים. בגלל החיפזון בהקמת המקום התיישבו החיילים הראשונים במקום באוהלי סיירים. באמצע 1969 נחנכה ההיאחזות באופן רשמי על ידי חברי גרעין "אל מול אדום", למושב חצבה בערבה, ביחד עם גרעינים אחרים. בהמשך הועבר המקום לתנועת יישובי חרות-בית"ר, ואוזרח ב-18 במאי 1971. ב-1973 הגרעין המייסד כלל קבוצת משפחות ילידי הארץ ומתנדבים מחו"ל, והוקם כמושב שיתופי.

לאור קשיי קליטה רבים לנקלטים הראשונים, הצטרפו למושב גרעיני נח"ל של ביתר ובהם גרעין "רהב" וגרעין "אופיר". בתחילת שנת 1973 במסגרת תקופת השל"ת במסלול גרעיני הנח"ל, ועם שחרורם מצה"ל ב-1974, הפכו את היישוב לכפר שיתופי שהוא מודל של מושב עובדים והיישוב החל להתפתח.

שם היישוב ניתן לו בידי רחבעם זאבי אלוף פיקוד המרכז בזמן הקמתו, והוא מורכב מראשי תיבות שמם של מח"ט הבקעה אל"ם אריה רגב וקצין המבצעים החטיבתי סרן גד מנלה, שני מפקדי צה"ל שנפלו באזור הבקעה במרדף אחר מחבלים והוא מורכב מראשי תיבות שמם **ארג** = אריה רגב, **גמן** = גד מנלה.

## אופי היישוב
אל חברי הגרעין שנשארו ביישוב, הצטרפו משפחות שביקשו להיקלט ביישוב כחקלאים, והקימו משקים חקלאיים שהתבססו על כרם ענבי מאכל, הדרים, לול תרנגולי הודו, ירקות ותמרים. כיום המשק החקלאי ביישוב אמנם הצטמצם במספר החברים העוסקים בו אך גדל בהיקפי הייצור באופן משמעותי. שטחו של המושב הוא 4,500 דונם. בין הגידולים המובילים בו כיום - תבלינים (עשבי תיבול), תמרים, כרם ענבי מאכל, ירקות. המשק החי כולל - לול פטמים ומשק עיזים לחלב ולצידה מחלבה ביתית ליצור גבינות עיזים. לאחרונה נפתחה במושב מזקקה להכנת וודקה מתמרים.

כיום מונה היישוב כ-50 משפחות, הן מהחברים מייסדי המושב, והן קליטה של בנים חוזרים מבני ובנות היישוב. היישוב ממשיך את קליטת הבנים ובנות היישוב לאחר שובם מהשרות הצבאי ופונה למשפחות צעירות לבוא ולהצטרף לקהילה המתפתחת.

ליישוב אופי מסורתי, וחיים בו תושבים דתיים לצד חילוניים בהרמוניה. היישוב פעיל מאוד בתחום החברתי-תרבותי, ומקיים פעילויות חגים משותפות ואירועים משפחתיים בסגנון ייחודי המשותף לכולם.

## אתרים בקרבת היישוב
**שמורת חרובה** – שמורת הרי טרשים השוכנת ממערב למושב, וכוללת את התלים ראס אל חרובה וראס חמצה.

**[[גלגל (אתר מקראי)|גִלגל]]** – אתר המזוהה כאזור עתיק יומין, הנוגע בעניינים פולחניים ודתיים ואשר מוזכר לכל אורך המקרא, כאזור מפתח ששם נכנסו שבטי ישראל לראשונה, בהנהגת יהושע בן נון, לכבוש את הארץ בצווי אלקי לאחר פטירת משה רבנו.
ממוזער|ההיאחזות ארגמן במאי 1969
האתר הארכאולוגי אשר נחשף, נחפר ואף עובד ו'שוחזר' על ידי הפרופסור אדם זרטל, מאוניברסיטת חיפה.

## קישורים חיצוניים

*
*מושב ארגמן, באתר המועצה האזורית בקעת הירדן

## הערות שוליים

קטגוריה:היאחזויות נח"ל
קטגוריה:משקי חרות בית"ר
קטגוריה:מועצה אזורית ערבות הירדן
*
קטגוריה:יישובים שהוקמו ב-1968
קטגוריה:יישובים הקרויים על שם חללי מערכות ישראל
קטגוריה:מושבים ביהודה ושומרון
פטריק הקדוש

שמאל|מסגרת|פסל של פטריק הקדוש
[ממוזער|190px|שמאל| יום פטריק הקדוש, [בואנוס איירס (ארגנטינה)]]
**פטריק הקדוש** (המאה ה-5) הוא הקדוש הפטרון של אירלנד, ומבשרה של הנצרות באי.

פטריק נולד למשפחה בריטית בת לתרבות הרומאית, בכפר בבריטניה שנקרא בנאוום, אשר לא ידוע היכן מקומו, ומניחים כי הוא מצוי בשפך הנהר סוורן. אביו היה קלפורניוס, אזרח רומאי, בן למשפחה נוצרית דתית. בגיל שש עשרה נשבה פטריק על ידי שודדים אירים, אשר פשטו על כפרו ולקחו בשבי אלפי אנשים. פטריק נמכר כעבד באירלנד.

לפני שביו לא היה פטריק אדוק בדתו, אך שביו חיזק את אמונתו. שש שנים היה עבד, ועבד בעיקר כרועה. במהלך התבודדותו עם הצאן נתגלו לפטריק, לפי המסורת הנוצרית, חזיונות דתיים, אשר עודדו אותו להימלט מן השבי. הוא נמלט מן השבי בגיל עשרים ושתים ושב לבריטניה על מנת להתאחד עם משפחתו. בשנים אלו הייתה בריטניה נתונה במהומה ובתוהו ובוהו, בעקבות עזיבת הצבא הרומי בשנת 407 והתמוטטות השלטון הרומי המרכזי בשנת 410. הנצרות נסוגה בפני פולשים סקסונים פגנים. לפי המסורת הנוצרית, חיזיון שנגלה לפטריק בחלום ציווה עליו להמשיך ולהפיץ את הנצרות באירלנד וכך להחזיר לשוביו טובה תחת רעה. לאחר שהכשיר עצמו במשך שתים עשרה שנים, שב פטריק לאירלנד, כפי הנראה בשנת 462 לספירה. (יש מחלוקת בדבר התאריך המדויק, והוא נע בין 432 לספירה ו-462 לספירה). אירלנד הייתה עדיין ברובה עובדת אלילים, אם כי לפטריק קדמו מיסיונרים כפלאדיוס, אשר פעל בתחילת המאה החמישית באירלנד, אך אין לדעת מה היה היקף הצלחתו כמיסיונר.

הצלחתו של פטריק הייתה מהירה והחלטית. הוא ארגן את הנוצרים המעטים שנמצאו כבר באי, ניצר את ממלכות עובדי האלילים, והפך את הכנסייה הנוצרית של אירלנד לחלק בלתי נפרד מן הכנסייה הנוצרית באירופה, שמרכזה ברומא. הנוצרים המעטים שהיו באירלנד עם בואו היו מרוכזים בדרומה של המדינה, ולכן פעל פטריק במיוחד במחוזות אלסטר וקונכט בצפון ובמערב, אשר שם לא היה כל ידע על הנצרות. היו אלה מאמציו של פטריק אשר העלו את אירלנד על המסלול לקראת היותה מדינה נוצרית, אם כי תחלופנה עוד כמאה שנה בטרם תדביר הנצרות את הדתות המתחרות באי.

פטריק ייסד מנזרים רבים, אשר הפרידו בין נזירים ונזירות. היה זה בסיס לתנועה שפרחה באירלנד באופן בו לא פרחה באף מקום אחר באירופה.

פטריק היה בין ההוגים הראשונים אשר תמכו בביטולה של העבדות.

לפי האמונה הנוצרית הרווחת, הישג מופלא נוסף המיוחס לפטריק הוא גירושם של כל הנחשים מאירלנד, אם כי יש הטוענים שמדובר למעשה באלגוריה לכך שגירש את הכוהנים הדרואידים מן האי.

על פי האגדה, לימד פטריק את אנשי אירלנד על השילוש הקדוש והדגים זאת באמצעות עלה התלתן המשולש, שהפך מאז לסמלה של אירלנד.

לא ידוע תאריך מותו של פטריק והרבה תאריכים הוצעו בין 460 ל-493. יום פטירתו, ה-17 במרץ הפך לחגם הלאומי של האירים - "יום פטריק הקדוש".

## ראו גם
* צלב פטריק הקדוש
* יום פטריק הקדוש (סיינט פטריק'ס דיי)
* באר פטריציו הקדוש

## קישורים חיצוניים

* סנט פטריק
* 
* 
* 
* 

קטגוריה:אירלנד: היסטוריה
קטגוריה:אנשי דת אירים
קטגוריה:קדושים נוצרים
קטגוריה:דת, מסדרים ותנועות דתיות בימי הביניים
קטגוריה:אירלנד: סמלים לאומיים
קטגוריה:אירלנד: דת
קטגוריה:צפון אירלנד: סמלים לאומיים
קטגוריה:קדושים עממיים
*
קטגוריה:ילידי 385
קטגוריה:נפטרים ב-461
קטגוריה:נפטרים ב-491
לויד אלכסנדר

**לויד צ'דלי אלכסנדר** (באנגלית: **Lloyd Chudley Alexander**; 30 בינואר 1924 - 17 במאי 2007) היה סופר ילדים אמריקאי. הוא כתב מעל 40 ספרים, רובם רומני פנטזיה לילדים ולנוער. יצירתו הידועה ביותר היא סדרת הפנטסיה על פרידיין. שני הספרים הראשונים בסדרה יצרו את הבסיס לסרט הנפשה של חברת וולט דיסני "הקדירה השחורה". הספר האחרון בסדרה, "המלך העליון" זכה במדליית ניוברי, פרס לספרות ילדים, לשנת 1969. ספרים אחרים של אלכסנדר זכו גם הם בפרסי ספרות בהם פרס הספר הלאומי בארצות הברית ופרס הספר האמריקאי.

## חיים אישיים
אלכסנדר נולד במחוז פילדלפיה במדינת פנסילבניה בשנת 1924 וגדל בפרבר של דקרסל היל. אביו היה סוחר מניות בבורסה והמשפחה הושפעה באופן משמעותי מהשפל הגדול. לפי אלכסנדר, הוריו לא קראו ספרים ורק קנו אותם מצבא הישע כדי "למלא את המדפים".

כבר בגיל 15 החליט אלכסנדר להיות סופר והדבר עורר התנגדות גדולה מצד הוריו. הוא סיים את בית הספר התיכון של דרבי בשנת 1940, ועבד כשליח בבנק. הוריו שלחו אותו לקולג' הברפורד במורד הרחוב מביתם, אם כי אלכסנדר עזב את המקום לאחר סמסטר אחד. אלכסנדר חיפש הרפתקאות והתגייס לצבא ארצות הברית כדי להילחם במלחמת העולם השנייה. במלחמה הוא הפך למש"ק, במודיעין ובמודיעין מסכל. במהלך שירותו הוא התאמן בוויילס שבבריטניה, והמקום הפך לימים לרקע מרבים מסיפוריו.

לאחר מכן הוא שהה באוניברסיטת פריז שם הכיר את ג'נין דני. הם התחתנו בשנת 1946.

בתו, מדלין קהליל מתה בשנת 1990.

לויד אלכסנדר נפטר בגיל 83, בשנת 2007, שבועיים לאחר מותה של אשתו, לה היה נשוי 61 שנים. הוא נקבר בבית הקברות ארלינגטון דרקסל היל, פנסילבניה.

## ספריו בתרגום לעברית
### ספרי [[מחזור ארץ פרידיין]]
***ספר השלושה**, תרגום: אורי בלסם, זמורה ביתן (מרגנית), 1986
***היורה השחורה**, תרגום: אורי בלסם, זמורה ביתן (מרגנית), 1986
***טירת ליר**, תרגום: אורי בלסם, זמורה ביתן (מרגנית), 1986
***טרן הנודד**, תרגום: אורי בלסם, זמורה ביתן (מרגנית), 1986
***המלך העליון**, תרגום: אורי בלסם, זמורה ביתן (מרגנית), 1986

### ספרים נוספים
***החתול שרצה להיות איש**, תרגום: יעל ענבר, זמורה ביתן (מרגנית), 2001
* **שתי פרשיות חייו הראשונות של לוקאס קאשה**, תרגום: אתי פז, זמורה ביתן (מרגנית), 1987

## קישורים חיצוניים

* מחזור ארץ פרידיין / לויד אלכסנדר בבלוג בין השורות באתר תפוז
* 
* 
* 

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:סופרי ילדים ונוער אמריקאים
קטגוריה:סופרי פנטזיה אמריקאים
קטגוריה:קצינים וחוגרים בצבא ארצות הברית
קטגוריה:זוכי מדליית ניוברי
קטגוריה:חוגרים אמריקאים במלחמת העולם השנייה
קטגוריה:זוכי פרס הספר הלאומי האמריקאי
קטגוריה:אמריקאים שנולדו ב-1924
קטגוריה:אמריקאים שנפטרו ב-2007
דגל ג'יבוטי

**[[דגל]] [[ג'יבוטי]]** מורכב משני פסים אופקיים שווים בצבעים כחול (למעלה) וירוק, עם משולש שווה-שוקיים לבן שבסיסו בצד התורן ובמרכזו כוכב בעל חמישה קודקודים בצבע אדום. צבעי הדגל מסמלים את האדמה (ירוק), הים והשמים (כחול) השלום (לבן) והכוכב האדום מסמל אחדות. הדגל הונף לראשונה ביום העצמאות של ג'יבוטי - 27 ביוני 1977.

## ראו גם

## קישורים חיצוניים

*
* 

קטגוריה:ג'יבוטי: סמלים לאומיים
ג'יבוטי
ג'יבוטי
קטגוריה:מדינות ערב: דגלים
ג'יבוטי
קנה הנשימה

[שמאל|ממוזער|250px|[תרשים של מערכת הנשימה]]
**קנה הנשימה** הוא צינור תחת תחילתו בגרון, עובר לאורך הצוואר אל בית החזה, ומתפצל לשתי סימפונות שענפיהן מעבירים את האוויר אל הריאות. הקנה עשוי מ־15–20 פיסות של סחוס, שעוטפות אותו כמעט לכל אורכו, פיסות הסחוס מאפשרות לקנה להישאר פתוח כל הזמן.

בצמוד לקנה הנשימה נמצא הוושט – צינור המשמש למעבר מזון ומשקה אל הקיבה. סוגר הנמצא בעמקי הגרון מווסת את המעבר מהגרון לקנה ולוושט – סותם את הקנה, כדי לאפשר בליעת מזון ומשקה, או סותם את הוושט, כדי לאפשר נשימה. כאשר משלבים שיחה ואכילה, עלול הסוגר להיות במצב שאינו מתאים לפעולה הנדרשת, ומזון עלול לרדת לקנה הנשימה. במצב זה קיימת סכנת חנק. בעבר המליצו לטפוח לנחנק על גבו, כדי לעודד יציאה של הגוף החוסם את כלי הנשימה, אך כיום מומלץ טיפול זה רק לתינוקות, אשר ניתן להשכיבם על בטנם כדי לפתוח את דרכי הנשימה שלהם. הטיפול הטוב ביותר בדרך כלל הוא שיעול חזק, תגובתו הטבעית של הגוף. השיעול מזרים אוויר בחוזקה דרך הקנה ומנסה לפנותו.

אם שיעול אינו עוזר, (בחסימה חמורה בלבד) יש לעשות לחיצות ברום הבטן על ידי אדם נוסף העומד מאחורי הנחנק, ומחבק אותו כשכפות ידיו מאוגרפות יחד. את האגרוף המשולב על האדם המסייע לדחוק בעצמה לבטנו של הנחנק, כלפי מעלה, במטרה לגרום להתכווצות הריאות. תרגיל זה (המכונה תמרון היימליך) עשוי להציל חיים.

בעבר קנה הנשימה כונה נפש ומכאן הביטוי "הגיעו מים עד נפש". במקורות היהדות מוזכר הקנה בהקשר של התנהגות האדם בשעת הסעודה, בסיפור המובא בתלמוד בבלי על רב נחמן ורב יצחק שישבו בסעודה, והאחרון סירב לבקשת רב נחמן לומר דבר תורה משום ש"אין משיחין בשעת הסעודה, שמא יקדים קנה לושט ויבוא לידי סכנה". חז"ל סברו כי קנה הנשימה מתפצל לשלושה קנים, אשר מחוברים לריאה, ללב ולכבד. על סמך דעה זו נקבע בשולחן ערוך כי אם נמצאה מחט בתוך לב של בהמה היא נחשבת כשרה, כי ייתכן שהמחט נכנסה לשם דרך הלוע של הבהמה בעת שהיא אכלה. 

המונח הלועזי טרכיאה (Trachea) מתייחס גם לצינורות המשמשים לנשימה אבל במערכת נשימה פשוטה יותר, למשל אצל חרקים.
## בהלכות שחיטה
שחיטה של בהמות חיות ועופות, לפי מסורת ישראל, מבוצעת על ידי חיתוך עמוק ומהיר של החלקים הרכים בצווארו של בעל החיים, בסכין חדה וחלקה מפגימות, תוך הקפדה על כמה כללים, בהם אופן החיתוך, טיב הסכין, חיתוך קנה הנשימה, העורקים והושט (משתנה מבהמה לעוף), ומיקום החיתוך בצוואר.

## ראו גם
*דלקת קנה הנשימה

## קישורים חיצוניים

* 
* 

## הערות שוליים

קטגוריה:מערכת הנשימה
קטגוריה:ראש-צוואר
קטגוריה:בית החזה
בית החזה

**בית החזה** הוא חלק בגוף היונקים והעופות הממוקם בין הצוואר לבטן, ממנה הוא מופרד על ידי הסרעפת. הבסיס הגרמי של בית החזה הוא כלוב הצלעות, המורכב, אצל האדם, מ-24 צלעות, בכל צד 12 צלעות כשבאמצע ממוקמת עצם החזה. בתוך חלל בית החזה נמצאות הריאות וביניהן, מאחורי עצם החזה, הלב.

אצל חרקים ושאר פרוקי-רגליים מורכב בית החזה מלוחות קשים המתחברים לראש ולבטן בעזרת רצועה היכולה לשמש גם כמפרק. רגליהם וכנפיהם צומחות מבית החזה.

## גלריה

קובץ:thorax_pic.jpg|חזה של גבר
קובץ:Chest labeled.png|תצלום רנטגן של בית החזה


## ראו גם
* עצם החזה
* שדיים
*תפיסת קדם חזה
*חזה (חרקים)
## קישורים חיצוניים

*
סרעפת

[שמאל|ממוזער|250px|[תרשים של מערכת הנשימה]]
ה**סרעפת** (TA: Diaphragma) היא שריר במערכת הנשימה, המפריד בין בית החזה לחלל הבטן.

הסרעפת קיימת אצל כל היונקים וגם אצל כמה מיני עופות. אצל בני האדם הסרעפת צמודה לחוליות המותניים, הצלעות התחתונות, ולעצם החזה. שלושה פתחים עיקריים בסרעפת מאפשרים את מעבר הוושט, אבי העורקים, הוורידים, העצבים, הכבד ותעלות בית החזה.  

אצל בני האדם הסרעפת היא אליפטית, משופעת למעלה, גבוהה יותר בחזית הגוף מאשר בגב, ובעלת קימור בזמן שהיא "נחה". כיווץ והרפיה של הסרעפת הם חלק חשוב בתהליך הנשימה. במהלך שאיפה הסרעפת מתכווצת, נעשית שטוחה ומגדילה את נפח בית החזה ואוויר זורם פנימה אל הריאות על מנת למלא את הוואקום שנוצר בהן. במהלך הנשיפה, הסרעפת נרפית והאוויר יוצא מהגוף.

כיווץ הסרעפת מפעיל לחץ על הבטן, לחץ זה ממריץ את הקיבה וכך הסרעפת מסייעת לתהליך עיכול. לסרעפת חלק גם בתהליכי ההקאה, מתן השתן והצואה. הסרעפת מעוצבבת בעיקר על ידי עצב הסרעפת (Nervus phrenicus) שיוצא בעיקר מעל החוליה הצווארית הרביעית (C4). התכווצויות לא רצוניות ולא סדירות של הסרעפת גורמות לשיהוקים.        הסרעפת היא שריר השאיפה החשוב ביותר לנשימה באדם. הסרעפת מתפקדת כשריר רצוני וגם כשריר לא רצוני סימפטטי.

במקרים מיוחדים קיימים קוצבים סרעפתיים מסוגים שונים הבאים לפצות על פגיעה בסרעפת.

## נזקים לסרעפת
* שיתוק חד או דו-צדדי של הסרעפת נגרם על ידי ניתוח בבית החזה, תהליך ממאיר, חבלה, מחלות עצב, מחלות שרירים או דלקות. לעיתים השיתוק הוא זמני ותפקוד הסרעפת חוזר כעבור פרק זמן. אם השיתוק הוא חד-צדדי הסימנים הקליניים עשויים להיות קלים בלבד בעוד ששיתוק דו-צדדי, שהוא פחות שכיח, נותן סימנים מיידיים קשים, אך רק לעיתים רחוקות מסכני חיים.
* בקע סרעפתי
* נזק הנגרם בעקבות חבלה חודרת של סכין, פצע ירייה, או שברי צלעות, או כתוצאה מחבלה קהה, הנגרמת לרוב בתאונות דרכים, בנפילות מגובה ובפצעי מעיכה.

* מחלות עצביות הפוגעות בעצבי הצוואר המעצבבים הסרעפת דוגמת פוליומיאליטיס או נזק חבלתי לחוט השדרה הצווארי יכולות לגרום לתת או אי-פעילות ולקוצר נשימה קשה ואף לאי-ספיקה נשימתית המחייבת הנשמה מלאכותית, זמנית או קבועה. תסמינים דומים מופיעים גם במחלות העצבים ההקפיים, במחלות של חיבור העצב-שריר ומחלות ראשוניות של השריר עצמו. מחלות אלו מתאפיינות גם בחולשה של שרירים אחרים מאלו של הנשימה. לעיתים רחוקות חסר מרכיב מסוים בגוף (חסר זרחן כדוגמה) או תרופות מסוימות עלולים לגרום לחולשת שרירי הנשימה.

## פזיותרפיה לסרעפת

* פזיותרפיה נשימתית מתמקדת בתרגול לנשימה נכונה, בעיקר בזמן מנוחה. המטרה היא לחזק ולהגמיש גם את הסרעפת אבל גם את שרירי הריאות ושרירים בין צלעותיים נוספים כדי לאפשר לנשום נשימה סרעפתית עמוקה.

* פיזיותרפיה נשימתית מומלצת גם לאנשים לאחר ניתוח. בין אם הניתוח היה קשור למערכת הנשימה או אם הניתוח פגע ביכולת התנועה והפעילות של הגוף. לעיתים נעשה התרגול לפני הניתוח כחלק מההכנות לניתוח. 
* גם לאחר מחלות שונות, למשל קורונה, יש חשיבות לבצע פיזיותרפיה לסרעפת בשל הפגיעה במערכת הנשימה.

## ראו גם
*נשימה סרעפתית
*פיזיולוגיה של מערכת הנשימה

## קישורים חיצוניים

* 
* 
* 

## הערות שוליים

קטגוריה:מערכת הנשימה
אפיוס קלאודיוס קאיקוס

**אפיוס קלאודיוס קאיקוס** (לטינית: **Appius Claudius Caecus**; תאריכי לידה ופטירה משוערים: 340 לפנה"ס - 273 לפנה"ס), היה מדינאי רומי ממשפחת הקלאודיים - ממשפחה פטריקית עשירה בתקופת הרפובליקה הרומית.  קונסול בשנים 307 לפנה"ס ו-296 לפנה"ס, קנסור בשנת 312 לפנה"ס ודיקטטור בשנים 292 לפנה"ס ו-285 לפנה"ס.

מייחסים לו את בניית אמת המים הגדולה ליד רומא ואת סלילת ויה אפיה הקרויה על שמו. ה"ויה אפיה" הייתה הדרך הרומאית הראשונה אשר קישרה בין רומא לקפואה, ונסללה במהלך המלחמות הסאמניטיות. עיקר תפקידה היה צבאי - מתן אפשרות לתנועה גדולה של כוחות צבאיים ממקום למקום - אך בהמשך נודעה לדרך זו גם חשיבות כלכלית רבה. לקלאודיוס מיוחסת גם רפורמה ברישום העבדים המשוחררים והעניים בשבטים הכפריים. (רפורמה זו בוטלה על ידי הקנסורים של שנת 304 לפנה"ס). קאיקוס גם ערך רפורמה במערכת הכספים הישנה של רומא.

ב-280 לפנה"ס, לאחר שהתעוור, היה קאיקוס ראש המתנגדים להסכם השלום עם פירוס, ואף נשא נאום מפורסם נגד הסכם זה בסנאט הרומי.

## קישורים חיצוניים

* 

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:קלאודיים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
בריאן בורו

[שמאל|ממוזער|250px|פסל ראש של בורו מאת הפסל אדוארד סמית' בשער הכניסה לכנסייה המלכותית ב[טירת דבלין]]   
**בריאן בורו** (באנגלית: **Brian Boru**; 940 - 23 באפריל 1014) היה מלך אירלנד, המלך האירי היחיד שמלך על האי כולו.

## חייו
בריאן נולד בסביבות שנת 941 ליד קילאלו (במחוז קלייר כיום), והיה הצעיר משני בניו של מלך מנסטר. אירלנד הייתה מפוצלת אז לממלכות רבות, ללא שלטון מרכזי, ונתונה להתקפותיהם של הוויקינגים אשר פשטו לאורך הנהרות, כשהם שודדים ומחריבים את כל העומד בדרכם, ומייסדים ממלכות עצמאיות משלהם.

אחיו של בריאן היה למלך מנסטר עם מות האב, ובריאן התנגד לו תקופה קצרה, אך לאחר מכן הצליחו השניים לשתף פעולה כנגד מלכה הוויקינגי של לימריק, וזכו להישגים צבאיים. לאחר הישגים ראשוניים אלו נרצח האח, מאהון, על ידי בוגדים, ובריאן ירש את מקומו. לאחר שהרג את המלך הוויקינגי איוור מלימריק בדו-קרב, הצליח בריאן לייצב את ממלכתו ולשלוט באזורים נרחבים בדרום אירלנד. בה בעת עלה מלך גדול באזור הצפון, מלאכי השני, ממשפחת או'ניל. בשנת 1002, לאחר שמלאכי ראה כי אינו יכול להתמודד עם כוחו של בריאן, הכריז בגבעה הקדושה טארה, בה הוכרזו מלכי או'ניל מאז ומעולם, על בריאן כ"מלך עליון של אירלנד". פירוש הדבר היה כי שאר מלכי אירלנד היו חייבים לתת לו את בניהם כבני ערובה, ולהעלות לו מנחות ומיסים. המילה "בורו" שהיא שמו של בריאן, פירושה מנחה.

בריאן עמל קשה כדי לרפא את פצעי המלחמות הוויקינגיות, הוא בנה מחדש את המנזרים, שהיו המרכז התרבותי והחברתי בתקופה זו, וניסה לפעול ליצירת שלטון מרכזי.

בשנת 1013 הרימו מלכי לנסטר, בשיתוף מלכים ויקינגים, את נס המרד במלכותו של בריאן. בקרב קלונטרף, ב-23 באפריל 1014 הובסו המלכים הוויקינגים, אך בריאן מת בקרב.

צאצאיו של בריאן נקראים "או'בריאן", והם שכתבו במאה ה-12 את ספר "מלחמות האירים בזרים" המהלל את בריאן כמלך הגדול ביותר שקם באירלנד אי פעם. הדעה המקובלת, אשר הופצה על ידי הספר, היא כי אמנם בריאן הוא ששחרר את אירלנד מן הכיבוש הוויקינגי, אך עם מותו אבד לאירלנד הסיכוי להיות תחת שלטון מרכזי, והיא נותרה בבחינת קובץ של מלכויות מפוצלות המתחרות זו בזו.

## קישורים חיצוניים

* ביוגרפיה ותמונה של בריאן בורו ספריית מחוז קלייר, מולדתו של בריאן בורו
* אתר אירי המוקדש לבריאן בורו, כולל מוזיקה, תמונות, והיסטוריה של שבט או'בריאן דף מאתר "מספר הסיפורים האירי"
* 
* 

קטגוריה:מלכי אירלנד
קטגוריה:ילידי 941
קטגוריה:נפטרים ב-1014
UTF-16

שמאל|ממוזער|250px
**UTF-16** הוא קידוד של כל תו יוניקוד באמצעות קבוצה אחת או שתיים של 16 סיביות, כלומר 2 או 4 בתים לכל תו, בהתאם לתו. את רוב התווים מקודדים ב־16 סיביות, ורק תווים נדירים והיסטוריים מקודדים ב־32 סיביות.

## רקע

ב־1990, כאשר הוחל בתקינת תקן יוניקוד לקידוד תווים אחיד, עלה במחשבה כי אין צורך אלא בהרחבת הקידוד לכל תו מבית אחד (8 סיביות) ל־2 בתים (16 סיביות). קידוד כזה נותן מקום ל־65,536 תווים, והמייסדים של יוניקוד סברו כי מספר זה יספיק. תוכנן כי אותיות עם אקצנטים והברות קוריאניות יקודדו באמצעות יסודות מתחברים (combining characters), דבר שיחסוך במקומות, וכי תווים היסטוריים (כגון גותית ואוגריתית) יקודדו בתוך אזור השימוש הפרטי (private use area) של יוניקוד, במקומות U+A000 עד U+FAFF (מספרים הקסדצימליים). כך היה המצב בגרסה 1 של תקן יוניקוד.

ברם, כעבור כמה שנים השתנו הדברים תכלית שינוי. לצורך תאימות לאחור הוחלט על הקצאת מקומות לתווים מחוברים, כלומר במקום לקודד את האות ē כשני תווים, האות e ולאחריה קו עליון מתחבר, לקודד את כל הסימן הזה כתו אחד. כך עלה הצורך להקצות אלפי קודים לקידוד ההברות הקוריאניות (אשר הועברו למקומות U+AC00 עד U+D7FF, ואזור השימוש הפרטי הועבר ל־U+D800 עד U+FAFF), והתחזיות לשימוש העתידי של קידוד 16 סיביות התבדו. מתכנני יוניקוד הבינו כי 65,536 תווים אינם מספיקים לכל הצרכים, וכך נולד UTF-16, שהוא הרחבה של גרסה 1 של יוניקוד.

## תיאור הקידוד

UTF-16 פועל כך: ב־2,048 = 1,024 + 1,024 תווים מתוך ה־65,536 הראשונים משתמשים למיעון 1024×1024, כלומר 1,048,576, תווים נוספים. הקודים האלה הם U+D800 עד U+DBFF לחצי הראשון ו־U+DC00 עד U+DFFF לחצי השני. צירוף של קוד מהחצי הראשון ולאחריו קוד מהחצי השני משמש למיעון תו יוניקוד מעבר ל־U+FFFF, כלומר מ־U+10000 עד U+10FFFF. למשל, הצירוף D84C DFB4 ממען את התו U+233B4 (שהוא סימן סיני נדיר). מנגנון זה נקרא מנגנון **ממלאי המקום** או באנגלית surrogates.

תחת קידוד זה, יוניקוד מגרסה 2 ואילך יכול להכיל 1,112,064 תווים, די והותר לכל שימוש עתידי.

## שימושים במערכות קיימות

בקידוד UTF-16 משתמשים מערכות Windows (החדשות יותר – NT ו־2000 ו־XP) ומצע Java. אלה השתמשו במקור ביוניקוד המקורי של 16 סיביות ועברו ל־UTF-16 לאחר מכן. ב־Windows ניתן לאחסן קובצי טקסט בקידוד UTF-16 או UTF-8, אך בזיכרון יימצא הטקסט תמיד כ־UTF-16. ב־Windows הבתים יופיעו בסדר little-endian, בשל השימוש של מעבדי אינטל בסדר זה, ואילו ב־Java הם יהיו בסדר big-endian.

## השפעה על קידודי יוניקוד האחרים

קידוד UTF-8 יכול למען בעיקרון עד 2,147,483,647 תווים, עד U+7FFFFFFF. תקן ISO 10646, שהיה תחילה נפרד מיוניקוד אך אוחד איתו אחר־כך, מכיל צורת קידוד של 32 סיביות לכל תו היכולה למען מספר זהה לזה של UTF-8. ואולם, כאשר UTF-16 פורסם, הוחלט כי תקני יוניקוד ו־ISO 10646 יגבילו את תחום התווים עד לתחום האפשרי של UTF-16, כלומר עד U+10FFFF. כתוצאה מכך, צורות הקידוד האחרות של יוניקוד, UTF-8 (אחד עד ארבעה בתים לכל תו) ו־UTF-32 (ארבעה בתים לכל תו), מוגבלות בגרסאות הנוכחיות של יוניקוד למיעון של קצת יותר ממיליון תווים, על אף שהן יכולות באופן עקרוני למען למעלה משני מיליארד תווים.

## קישורים חיצוניים

קטגוריה:קידוד תווים
קולומבה

[שמאל|ממוזער|200px|[ויטראז' של קולומבה מאת דאגלס סטראכן בבית התפילה סנט מרגרט בטירת אדינבורו]]
הקדוש **קולומבה** (באירית עתיקה: **Colm Cille**, 7 בדצמבר 521 – 9 ביוני 597) הוא קדוש נוצרי, אחד משנים-עשר התלמידים של פיניאן הקדוש שסייעו הפיצו את בשורת הנצרות באירלנד, ולאחר מכן בסקוטלנד וצפון אנגליה. הוא אחד משלושת הקדושים המגינים של אירלנד.

### קורות חייו
מרבית המידע על חייו ידוע מחיבורו ההגיוגרפי של אדמנן, הארכיבישוף השביעי של מינזר איונה, אשר נכתב כמאה שנה לאחר מותו של קולומבה. בשמו נקשרו כמה מסורות שקשה לקבוע ממרחק הזמן עד כמה הן מבוססות. נראה שנולד במחוז דניגול באירלנד כבן למשפחה מיוחסת. מצד אביו היה דור חמישי ל"ניאל של תשעת בני הערובה" (Niall of the Nine Hostages), מלך אירי אגדי בן המאה ה-5, ואבי שבט או'ניל. הוא הפך לנזיר ועד מהרה עלה בהיררכיה הכנסייתית לדרגת כומר, והיה אחד משנים-עשר התלמידים של פיניאן הקדוש, שבדומה לשנים-עשר תלמידיו של ישו, הפיצו את בשורת הנצרות באירלנד.

על פי חלק מהמסורות, בשנת 560 היה מעורב בסכסוך עם פיניאן הקדוש לאחר שהעתיק בחשאי כתב יד ששימש כקמע ללוחמים שהיה במנזר קלונרד שבראשותו. על פי המסופר, המלך העליון של אירלנד  תמך בפיניאן וסילק את קולומבה מתפקידו באומרו "לכל פרה - העגל שלה". הסכסוך הוביל לקרב של קול דרם בשנת 561 אשר במהלכו נהרגו אנשים רבים. בעקבות זאת סינוד של  הכנסייה נידה אותו, ולאחר מכן המתיק את רוע הגזירה והוא הורשה לצאת מאירלנד לגלות, בתנאי שימיר לנצרות אנשים כמספר הנוצרים שהרג בקרב. מקורות אחרים טוענים כי לא היה מעורב בסכסוך ובקרב כלל, וכי יצר לסקוטלנד מרצונו הוא.

קולומבה יצא לסקוטלנד, וייסד בשנת 563 מנזר באי איונה, שנמצא במערב סקוטלנד, ומשם ריכז את הפעילות המיסיונרית בסקוטלנד. ישנם סיפורים רבים על הנסים שחולל כאשר ניסה לנצר את הפיקטים באזור.

סיפורו של קולומבה מהווה את האזכור הראשון למפלצת מלוך נס. על פי הסיפור, בשנת 565 הוא נתקל בקבוצה של פיקטים אשר קברו אדם שהרגה המפלצת, וסייע להחיות את אותו האדם. בגרסה אחרת של הסיפור נאמר כי הוא הציל את האדם כאשר המפלצת התקיפה אותו, כאשר נופף מולה בצלב שהחזיק בידו.

יומו של קולומבה הקדוש הוא ה-9 ביוני, וביחד עם פטריק הקדוש ובריג'יד הקדושה, עקב קורות חייו הקשורים לספרים, לשירה, ולמקווי מים, הוא הוכרז כקדוש של כורכי ספרים, שיטפונות, ומשוררים.

## ראו גם
*קולומבנוס, קדוש אירי אשר השפיע על הכנסייה בכתיבת תקנוני נזורה

## קישורים חיצוניים

* 
* הקדוש אדמנן - הביוגרפיה של קולומבה, באתר אוניברסיטת פורדהם

## הערות שוליים

קטגוריה:אירלנד: היסטוריה
קטגוריה:אנשי דת אירים
קטגוריה:קדושים נוצרים
קטגוריה:דת, מסדרים ותנועות דתיות בימי הביניים
קטגוריה:ילידי 521
קטגוריה:נפטרים ב-597
אולם תיאטרון

שמאל|ממוזער|200px|במת תיאטרון[שמאל|ממוזער|200px|אולם התיאטרון ב[מדיטק בחולון (כ-400 מושבים), 10/07]][שמאל|ממוזער|200px|שרידיה המשוחזרים בחלקם של במת ה[תיאטרון רומי|תיאטרון הרומי בבית שאן, 1/09]]
**תיאטרון**, פירוש השם מיוונית "מקום להסתכלות", ולכן ל**אולם התיאטרון**, למקום הפיסי, חשיבות מכרעת והשפעה גדולה על ההצגה.
* גודל האולם משפיע על המשחק, הסגנון, התפאורה ועוד.
* תקרה: בעיות אקוסטיקה, תאורה, אווירה ועוד.
* היערכות הקהל והשחקנים (במה) בחלל האולם.

## במת התיאטרון
הבמה היא המקום שעליו מציגים שחקני התיאטרון את המחזה.

לארגון מקום ההצגה יש חמש צורות יסוד:
# **[[פרוסניום|תיאטרון הפרוסניום]]** (או פרוסקניון) (המבנה הסגור): הבמה מופרדת מהאולם בקיר שבו פתח הבמה, שהוא הפרוסצניום, כך שההצגה כולה נתונה כאילו במסגרת, בה צופה הקהל היושב מולה, באולם התיאטרון. לצופה קשר מינימלי עם צופים אחרים – ההצגה היא חוויה פרטית (אינדיבידואלית לכל צופה). זוהי במה המתאימה לניסיון של יצירת אשליה של מציאות (ריאליזם, נטורליזם). זוהי הצורה הקונבנציונלית והנפוצה להצגות תיאטרון.
# **במת זירה**: הבמה במרכז, והקהל מקיף אותה, במעגל או בריבוע. השחקן חייב להתייחס לקהל הסובבו מכל העברים, הקשר בין השחקנים לקהל הוא דיפוזי, לכל הכיוונים בבת אחת. בדרך כלל במות זירה הן קטנות ולכן הקשר בין הקהל לשחקנים הוא אינטימי וקרוב. אולם כזה דורש השקעה כלכלית נמוכה (הוא קל לארגון, לאלתור תפאורה מצומצמת וכדומה, אבל מאחר שהוא בדרך כלל קטן, גם ההכנסות קטנות, וכך בתיאטרון מקצועי זוהי במה יקרה לתפעול). הכניסות של השחקנים גלויות לעיני הקהל ונמשכות זמן רב.
# **במה פורצת**: הקהל יושב בשלושה צידיה של הבמה. דומה למבנה "הזירה" אך ללא חסרונותיה – יש לה רקע ותפאורה, הכניסות והיציאות של השחקנים מהתפאורה שברקע. הקשר האינטימי נשמר.
# **מקום הצגה מאולתר**: המטרה בבמה זו לבטל את ההפרדה שבין האולם לבמה וכך ליצור יחסים חדשים בין הקהל לשחקנים, כאלה שיגרמו לקהל למקסימום אקטיביות, תגובה, והבאתו למודעות גבוהה, המקום המאולתר מחוץ לאולמות הקונבנציונלים – באולמות מאולתרים שארגון החלל בהם מיוחד או אולמות תיאטרון רגילים בהם בעזרת בניית תוספת לבמה היא "פורצת" לאולם.
# **שימוש במספר צורות, לחלופין בהצגה אחת** מולטיפוקוס: סביב לצופה התרחשויות ואפקטים מיוחדים ושונים, הוא בוחר במה לצפות ובמה להתמקד והוא זה שמחבר לכלל משמעות. החומרים המוגשים לו מתחומים ומסוגים שונים כמו: הצגה של שחקנים, סרטים, שקופיות, ריקוד, מוזיקה ומשחקי תאורה.

## דרכי הפעלה
אולם תיאטרון מופעל במודלים אחדים:
* **משכן מפיק**: אולם התיאטרון משמש תיאטרון יחיד באופן קבוע. בית הבימה הוא דוגמה למשכן מפיק, בהיותו המשכן הקבוע של תיאטרון "הבימה".
* **משכן מקבל (מכונה גם "מרכז לאומנויות הבמה")**: אולם תיאטרון שאינו מפיק רפרטואר משלו, אך במקום זאת מקבל חבורות תיאטרון מסיירות, בדרך כלל לתקופה קצרה, כגון שלושה ימים או שבוע. החבורה הנכנסת יכולה לקבל נתח ממכירות הכרטיסים או תשלום מינימום מובטח. תיאטראות וסט אנד בלונדון ותיאטראות ברודוויי בניו יורק הם משכנות מקבלים, כיוון שהמקום מספק אך ורק מתקנים למופע הנכנס, אף שההפקה יכולה להישאר למשך שנים רבות.
* **מודל מעורב**: אולם התיאטרון הוא משכנו הקבוע של תיאטרון מסוים, ובנוסף מארח לעיתים חבורות תיאטרון אחרות.

## קישורים חיצוניים

* 

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תיאטרון
קטגוריה:טיפוסי מבנים
דרמוט מק'מורו

**דרמוט מק'מורו** (אירית: Dermot Mac Murrough; ידוע גם כ**דרמוט נאנגאל** "דרמוט של הזרים"; 1110 – 1 במאי 1171) מלך מחוז לנסטר באירלנד, והאדם שנחשב לבוגד הגרוע ביותר בהיסטוריה האירית. מק'מורו החל את שרשרת המאורעות שהסתיימה בבואו של המלך הנרי השני מממלכת אנגליה לאירלנד דבר שסימן את תחילת המעורבות האנגלית באי.

## חייו
לקראת אמצע המאה ה-12, הייתה אירלנד מורכבת ממספר ממלכות שנלחמו ביניהן, וקיימו מעין קונפדרציה רופפת, בה משל להלכה, אך לא למעשה, אחד מן המלכים שכונה "המלך העליון של אירלנד" ("Ard Rí na hÉireann"). אחת מממלכות אלו הייתה לנסטר.

לאחר מות אחיו, מלך לנסטר, התמנה דרמוט מק'מורו במפתיע למלך לנסטר. המלך העליון שמשל אז, טורלוך או'קונור, התנגד לכך, שכן חשש כי מק'מורו יהיה יריבו על המינוי ל"מלך העליון". טורלוך שלח את אחד מבעלי בריתו, טירנן או'רורק, לכבוש את לנסטר ולהדיח את המלך הצעיר. או'רורק החל במסע כיבוש, שבמהלכו השמיד את כל הצאן בלנסטר על מנת להרעיב את תושבי המחוז. מק'מורו הודח מכס המלוכה, אך שב ועלה עליו בעזרת נאמניו בשנת 1133. לאחר מכן השתרר שלום מתוח למשך כשלושה עשורים בין מלך לנסטר ובין המלך העליון.

בשנת 1166 הלך לעולמו "המלך העליון" החדש ובעל בריתו של דרמוט, מוינכרטך או'לכלין, וקואליציה בראשותו של טיירנן או'רורק ראתה בכך שעת כושר לכבוש את לנסטר. או'רורק כבש את לנסטר ומק'מורו הוגלה לאנגליה שם שהה בחצרו של המלך הנרי השני. הנרי השני סייע למק'מורו להקים צבא של שכירי חרב נורמנים וולשים בראשות הרוזן של פמברוק, ריצ'רד דה קלייר  (הידוע בכינויו "הקשת החזקה"), אשר היו אמורים לסייע למק'מורו לשוב לכס המלכות של לנסטר, ואף להתמנות למלך העליון על אירלנד כולה.

המלך העליון היה עתה רורי או'קונור (מלך אירלנד) , בנו של אויבו הישן של מק'מורו. מק'מורו חזר לאירלנד בשנת 1167, וב-1 במאי 1169 נחתו על חופיה של אירלנד שכירי החרב בראשות "הקשת החזקה", והעמידו עצמם לרשותו של מק'מורו. עד מהרה נכבשה דבלין וכל מחוז לנסטר נפל לידי מק'מורו.

מק'מורו צעד לכיוון הגבעה הקדושה בטארה, המקום בו הומלכו מלכי אירלנד, ובו שהה עתה המלך או'קונור. אך רורי או'קונור נקט בצעד בלתי מקובל. על פי המנהג האירי העתיק המלך העליון היה מקבל לידיו בני ערובה ממשפחות האצולה על מנת להבטיח את נאמנותם. או'קונור הוציא להורג את בני הערובה שבידו, ובהם בנו של מק'מורו.

מק'מורו איבד את העניין במלחמה, ופרש לאחוזתו בפרנס, ולאחר מספר חודשים מת. בתו נשאה ל"קשת החזקה" אשר החל עתה בהקמת ממלכה נורמנית על אדמת אירלנד. בכך עורר את תשומת לבו של המלך הנרי השני, אשר ביקר באירלנד וקיבל שם את נאמנותו של "הקשת החזקה" ואת אדמותיו. הייתה זו תחילתה של המעורבות האנגלית בענייניה של אירלנד. בהיסטוריה האירית נחשב מק'מורו לבוגד, על אף שכוונתו מעולם לא הייתה להביא לפלישה אנגלית לאירלנד, אלא להיות בעצמו המלך העליון, בסיועו של מלך אנגליה. לא הייתה לו דרך לדעת לאן יביאו את עמו שאיפותיו האישיות.

## קישורים חיצוניים

* 

קטגוריה:אירלנד: היסטוריה
קטגוריה:מלכי אירלנד
קטגוריה:ילידי 1110
קטגוריה:נפטרים ב-1171
דגל וולטה העילית

**[[דגל]] [[וולטה העילית]]** הוא טריקולור אופקי בצבעים שחור, לבן ואדום. מקור הצבעים הוא בשלושת הנהרות הראשיים של המדינה: הוולטה השחור, הוולטה הלבן והוולטה האדום. דגל זה אומץ לאחר שקיבלה המדינה שלטון ריבוני מצרפת בשנת 1958. הדגל דומה לדגל גרמניה הישן בו השתמשו בזמן הקיסרות, שהוחלף בשנת 1918.

הדגל הוחלף כאשר וולטה העילית הפכה לבורקינה פאסו ב-4 באוגוסט 1984.

## ראו גם
*דגל בורקינה פאסו

## קישורים חיצוניים
* 

וולטה העילית
קטגוריה:בורקינה פאסו: סמלים לאומיים
וולטה העילית
דגל הדרוזים

**[[דגל]] ה[[דרוזים]]** הוא סמלה של  העדה הדרוזית ומייצג למעשה את האמונה והדת הדרוזית ואת בסיסה. ישנן שתי צורות שונות לדגל הדרוזים. האחת, דגל רגיל – והאחרת, דגל בצורת כוכב בעל חמישה קודקודים. בשתי הצורות באים לידי ביטוי חמישה צבעים: ירוק, אדום, צהוב, כחול, ולבן, כאשר לכל צבע משמעות מיוחדת ומרכזית החשובה לדרוזים.

הדגל, בצורתו הקונבנציונלית, שימש כדגל הישות האוטונומית מדינת ג'בל א-דרוז שהתקיימה בהר הבשן בין השנים 1921 ו-1936.

משמעות הצבעים בדגל לפי ספר הדת הדרוזי "איגרות החוכמה":

* הירוק: מסמל את חמזה בן-עלי (ממקימי הדת הדרוזית).
* האדום: מסמל את אבו אבראהים בן מוחמד בן חאמד א-תמימי (ממנהיגי הדת).
* הצהוב: מסמל את אבו עבדללה מוחמד בן וַהְב אל-קרשי (ממנהיגי הדת).
* הכחול: מסמל את אבו אל-ח'יר סלאמה בן עבד אל-והאב א-סאמרי (ממנהיגי הדת).
* הלבן: מסמל את בהאא א-דין אבו אל-חסן עלי בן אחמד א-סמוקי (ממנהיגי הדת).

לפי פרשנות אחרת שנפוצה רק בישראל, כל אחד מן הצבעים מסמל היבטים שונים על הדת הדרוזית: 
* אדום: מסמל את הגבורה, האומץ והאהבה
* צהוב: הידע, ההארה והחיטה
* ירוק: אדמה וטבע
* כחול: סבלנות, סלחנות, אחווה, שמים ומים
* לבן: שלום,  וטוהר

משמעויות הצבעים בדגל על פי פרשנות אחרת: 
* אדום (א-נפס – הנשמה): מייצג את "הנשמה", הירח מקבל האור (מחזיר האור האציל של השמש) ושהיד (עד) של האמת בכל תקופה ודור. 
* צהוב (אל-כלימה – המילה): מייצג את "המילה", המתווך בין ממלכת העד וממלכת החומר. "המילה" היא צורת הביטוי הטהורה ביותר וההתגלמות הרכה ביותר של האמת.
* ירוק (אל-עקל – השכל): מייצג את "השכל", תודעה משיחית, המראה הקדמונית של האמת, השמש שאורה יוצר את הידע של האמת אפשרי.
* כחול (א-סאבק – הקודם): מייצג את הפוטנציאל, הכוח הנפשי של היות הרצון.
* לבן (א-תאלי – הבא): מייצג את מימוש "היות הרצון", את התהוות הכוח של היות הרצון, התממשות מלאה של החומריות של העולם האפלטוני בעולם החומר.

כדוגמה, ניתן לציין שהשיח'ים הדרוזים לובשים כובע שצורתו כצורת תרבוש טורקי, אך צבעו – לבן במעטפת, ואדום בבסיסו העליון – צבעים שעל פי משמעותם מסמלים את הטוהר והאהבה שהן מידותיו העליונות של השיח'.

תמונה:Druze Israel Jusmine.jpg|הדגל הדרוזי לצד דגל ישראל, מרכול בפקיעין
קובץ:הדגלהדרוזי.JPG|דגל הדרוזים המונף בקבר נבי סבלאן
תמונה:השער לקברו של נבי סבלאן.jpg|השער המוביל לקברו של נבי סבלאן בחורפיש, הנביא השני בחשיבותו בשביל הדרוזים. ניתן לראות את סמל הכוכב הדרוזי מתנוסס מעל שני עמודי השער
קובץ:Xurfesj080.jpg|פסלו של סולטאן באשא אל-אטרש האוחז בידו בדגל הדרוזי, בכניסה לחורפיש
קובץ:TLV Minority Group Convention3.jpg|דגל הדרוזים, דגל ישראל ודגל כורדיסטן מונפים בכנס המיעוטים בתל אביב, אוקטובר 2025


## ראו גם
* הדגל הנוצרי
* הדגל הצ'רקסי
* הדגל הארמי
## קישורים חיצוניים

* 
דרוזים
קטגוריה:העדה הדרוזית
קטגוריה:דגלים וסמלים דתיים
לולאה (תכנות)

**לולאה** (אנגלית: **Loop**) היא טכניקת תכנות המשמשת לבקרת זרימה. היא מבצעת סדר פעולות מספר פעמים, לפי הקוד אותו היא משמשת.

תוכנית מחשב בנויה כך שהיא מטפלת בפריט מידע אחד או במצב אחד בכל פעם. כדי לחזור על התהליך עם פריט המידע הבא או המצב הבא, הוראה בתוכנית מסתעפת אחורנית וחוזרת ופונה להוראה הראשונה בסדרה. טכניקה זו רבת עוצמה מכיוון שהיא מאפשרת לחזור על פעולות אלפי ומיליוני פעמים בהקשרים שונים בכל פעם. דוגמה פשוטה וידועה לכך היא יצירת לוח הכפל באמצעות שתי לולאות אחת בתוך השנייה

## סוגי לולאות
סוגי הלולאות הנפוצים:
* לולאה שמתבצעת מספר קבוע מראש של פעמים (למשל, לולאת for בפסקל או repeat ב-C Shell).
* לולאה שנבדקת בראשה על ידי ביטוי לוגי. רק אם התנאי מתקיים, נכנסים ללולאה בפעם הראשונה וממשיכים בחזרה כל עוד הוא אמת (למשל, לולאת while בפסקל).
* לולאה שנבדקת בתחתיתה. מבצעים את הלולאה בפעם הראשונה בכל מקרה ואחר כך בודקים את התנאי (למשל, לולאת repeat-until בפסקל ולולאת Do-While בג'אווה).
* לולאת אוסף, לולאה שעוברים בה על כל האובייקטים באוסף (מערך, רשימה וכו') ומבצעים את תוכן הלולאה עליהם (למשל foreach ב-#C או perl).

## הדגמה
דוגמה לפונקציית PL/I הבודקת האם מספר נתון הוא מספר ראשוני, תוך ביצוע לולאה עד לשורש הריבועי של המספר הנבדק:


```text
PRIMALITY: PROC (NUMBER) RETURNS (BIT (1)); /* בדיקת ראשוניות של מספר */
 DECLARE NUMBER FIXED (9); /* המספר הנבדק */
DECLARE F FIXED (9);
 DO F=2 TO SQRT (NUMBER); /* לולאה עד שורש המספר הנבדק */
  IF FIXED (NUMBER / F) * F = NUMBER 
   THEN RETURN ('0'B);    /* המספר אינו ראשוני */  
 END;
 RETURN ('1'B);    /* המספר ראשוני */  
END PRIMALITY;
```


## לולאה אינסופית
לולאה ללא תנאי עצירה, או שתנאי העצירה שבה אינו מתקיים לעולם, נקראת לולאה אינסופית. לרוב היא עשויה להיווצר עקב באג, אך היא עשויה להיות גם כלי תכנותי: ישנם הקשרים, כגון עבודה של שרתים, בהם אין סיבה להפסיק את העבודה בסיום של לולאה, או בכלל: מתאר פעולתו של השרת במקרה זה הוא לולאה אינסופית של קבלת בקשות מהלקוח וטיפול בהן.

## ראו גם
* מונחים בתוכנה
* לולאה מוזרה

## קישורים חיצוניים

קטגוריה:תכנות
יהודה שרייר

**יהודה שרייר** (נולד ב-1956) הוא מוזיקאי ישראלי, שמנגן בגיטרה קלאסית.

## חייו
יהודה שרייר נולד בארגנטינה, בגיל שנתיים הוא עבר עם משפחתו לאיטליה, ולאחר מכן עלה לישראל.
לאחר שרותו הצבאי, למד שרייר באקדמיה למוסיקה ולמחול בירושלים אצל יוסי ירושלמי, ואחר כך הוא המשיך את לימודיו באנגליה. שם הוא למד אצל צ'ארלס רמירז, ובמשך תקופה קצרה של מספר שבועות, גם אצל אנדרס סגוביה.

בישראל הוא לימד נגינה על גיטרה והנחה הרכבים קאמריים באקדמיה למוזיקה בתל אביב ובאקדמיה למוזיקה בירושלים. כן, הקליט שרייר מספר אלבומי סולו ואלבומים עם הרכבים קאמריים. יהודה שרייר הופיע כסולן עם התזמורת הפילהרמונית הישראלית ועם הסינפונייטה הישראלית באר שבע, התזמורת הקאמרית הישראלית ועוד. הוא הופיע והוא מעביר כיתות אמן בישראל ובעולם.

## קישורים חיצוניים

* יהודה שרייר באתר האקדמיה למוסיקה ולמחול בירושלים

קטגוריה:מוזיקאים ישראלים
קטגוריה:ישראלים ילידי ארגנטינה
קטגוריה:עולים בשנות ה-1960
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1956